|  |  |
| --- | --- |
| Parlaimint na hEorpa2019-2024 | EP logo RGB_Mute |

TÉACSANNA ARNA nGLACADH

P9\_TA(2019)0063

Ainmniú Comhalta den Chúirt Iniúchóirí - Alex Brenninkmeijer

An Coiste um Rialú Buiséadach

PE642.893

Cinneadh ó Pharlaimint na hEorpa an 26 Samhain 2019 maidir le hainmniú Alex Brenninkmeijer mar Chomhalta den Chúirt Iniúchóirí (C9-0126/2019 – 2019/0813(NLE))

(Comhairliúchán)

*Tá Parlaimint na hEorpa,*

– ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C9-0126/2019),

– ag féachaint do Riail 129 dá Rialacha Nós Imeachta,

– ag féachaint don tuarascáil ón gCoiste um Rialú Buiséadach (A9-0028/2019),

A. de bhrí go ndeachaigh Coiste um Rialú Buiséadach na Parlaiminte ar aghaidh le dintiúir an ainmnithigh a mheas, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh;

B. de bhrí, ag an gcruinniú a bhí aige an 12 Samhain 2019, gur thug an Coiste um Rialú Buiséadach éisteacht d’ainmnitheach na Comhairle le haghaidh comhaltas sa Chúirt Iniúchóirí;

1. ag tabhairt tuairim fhabhrach ar ainmniú Alex Brenninkmeijer ag an gComhairle mar Chomhalta den Chúirt Iniúchóirí;

2. á threorú dá hUachtarán an cinneadh seo a chur ar aghaidh chuig an gComhairle agus, mar eolas, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.